b'\n_START_ARTICLE_\nViktor Khrjapa\n_START_SECTION_\nEuropeisk karri\xc3\xa8re\n_START_PARAGRAPH_\nDa Viktor Khrjapa startet sin proffkarriere var han 17 \xc3\xa5r gammel. Han spilte da for laget Autodor Saratov. Senere kom han til den russiske klubben CSKA Moscow der han spilte i to sesonger. Khrjapa ble den yngste spilleren som noen gang har spilt for Russlands basketballandslag i 2002 da han var 19 \xc3\xa5r gammel._NEWLINE_I verdensmesterskapet i basketball 2002 spilte Khrjapa \xc3\xa5tte kamper for landslaget der han i gjennomsnitt scoret 2,8 poeng per kamp og han tok i gjennomsnitt 1,8 returer per kamp.\n_START_SECTION_\nNew Jersey Nets\n_START_PARAGRAPH_\nI 2004 ble Viktor Khrjapa trukket opp til NBA av klubben New Jersey Nets. Det tok ikke lang tid f\xc3\xb8r Khrjapa ble byttet til Portland Trail Blazers mot Eddie Gill.\n_START_SECTION_\nPortland Trail Blazers\n_START_PARAGRAPH_\n24. juni 2004 fikk Khrjapa kontrakt med NBA-klubben Portland Trail Blazers. Han spilte i klubben i to sesonger._NEWLINE_Khrjapa spilte totalt 101 kamper for klubben der han startet 58 av dem. I 2005 \xe2\x80\x93 2006-sesongen spilte han 69 kamper der han startet 53 av dem. Han scoret i gjennomsnitt 5,8 poeng per kamp og tok i gjennomsnitt 4,4 returer per kamp. Khrjapa scoret p\xc3\xa5 46,2\xc2\xa0% av skuddene sine fra banen inkludert 33,3\xc2\xa0% av sine 3-poengskudd. Han scoret ogs\xc3\xa5 69,4\xc2\xa0% fra straffelinjen.\n_START_SECTION_\nChicago Bulls\n_START_PARAGRAPH_\n28. juni 2006 ble Khrjapa, sammen med Tyrus Thomas, byttet til Chicago Bulls mot LaMarcus Aldridge. Khrjapa spilte for denne klubben som forward._NEWLINE_I 2006 \xe2\x80\x93 2007-sesongen spilte Khrjapa 33 kamper for Chicago Bulls der han i gjennomsnitt scoret 2,2 poeng per kamp og tok i gjennomsnitt 1,7 returer per kamp. Han scoret p\xc3\xa5 38,6\xc2\xa0% av skuddene sine fra banen og 73,1\xc2\xa0% fra straffelinjen.'